钦定古今图书集成/历象汇编/岁功典/第085卷 > 《周礼》 > 秋官
## 钦定古今图书集成/历象汇编/岁功典/第085卷 > 《周礼》 > 秋官

大司寇之职，“正月之吉，始和，布刑于邦国都鄙，乃县
刑象之法于象魏，使万民观刑象，挟日而敛之。”

〈订义〉王昭禹曰：“刑者侀也，侀者成也，宜无所加损，亦量时而有轻重。正月之吉始和，布刑于邦国都鄙，为是故也。先王之法若江河，贵乎易避而难犯。使民观象者，凡使之知所避而已。”